Κυβέρνηση Αλέξανδρου Κορυζή 1941

Την  Κυβέρνηση Αλέξανδρου Κορυζή 1941  (Ιανουάριος - Απρίλιος 1941) διόρισε ο βασιλιάς Γεώργιος, αμέσως μετά τον απροσδόκητο θάνατο του Ιωάννη Μεταξά και τη συνακόλουθη παραίτηση της κυβέρνησής του. Η νέα κυβέρνηση με διάγγελμά της προς τον Ελληνικό λαό, την ημέρα της ανάληψης των καθηκόντων της, υποσχέθηκε «...ότι υπό την ηγεσίαν της Α. Μ. του Βασιλέως και με την βοήθειαν του μετά αυταπαρνήσεως αγωνιζομένου Ελληνικού λαού θα συνεχίσωμεν αποφασιστικώς το Εθνικόν του [του Ι. Μεταξά] πρόγραμμα, το οποίον ως κύριον περιεχόμενον έχει εν πρώτοις την νίκην κατά του εχθρού και κατόπιν την εξυπηρέτησιν και προαγωγήν των εργαζομένων τάξεων, αι οποίαι αποτελούν την παραγωγικήν δύναμιν του Έθνους....»ΦΕΚ Α28 /1941 . 

Την επιλογή του Αλέξανδρου Κορυζή, προώθησαν ιδιαίτερα άνθρωποι του στενότερου περιβάλλοντος του Μεταξά, όπως ο Κωνσταντίνος Μανιαδάκης και ο Ιωάννης Διάκος «Ετσι όταν απέθανεν ξαφνικά ο αρχηγός [ο Μεταξάς], χάρις σε σένα και τον Διάκον, τους εισηγηθέντας μαζί με τον Παπαδήμαν (σ.σ.: γερμανόφιλος υφυπουργός Στρατιωτικών), την λύσιν της κρίσεως εις τον Βασιλέα, παραδώσαμε μίαν ισχυράν πολιτικήν κατάστασιν και την εθνικήν δόξαν εις τας χείρας ενός νευρασθενούς τραπεζίτου […]». https://www.efsyn.gr/nisides/147933_methodeysan-tin-paradosiΕξάλλου και ο βασιλιάς πίστευε «ότι ο Κορυζής ήταν το μόνο άτομο στην Ελλάδα που υπό τις παρούσες περιστάσεις θα μπορούσε να κληρονομήσει το απέραντο κύρος και την επιβολή του στρατηγού Μεταξά»Διαβάστε όλο το άρθρο: http://www.mixanitouxronou.gr/o-ellinas-prothypoyrgos-poy-aytoktonise-12-meres-afoy-eipe-to-deytero-ochi-stoys-germanoys-giati-polloi-pisteyoyn-oti-ton-dolofonisan-oi-vretanoi-ti-elegan-oi-fimes-tis-epochis/ και έτσι στις 29 Ιανουαρίου 1941 τον έχρισε Πρωθυπουργό. Αυτή ήταν η μόνη μεταβολή στο υπουργικό σχήμα, το οποίο παρέμεινε και τους επόμενους μήνες  το ίδιο.

Η «κυβέρνηση Κορυζή» τελείωσε την ολιγόμηνη θητεία της με μια σειρά τραγικών γεγονότων: ο Πρωθυπουργός αυτοκτόνησε, ο βασιλιάς και το υπουργικό συμβούλιο εγκατέλειψαν το Κράτος τους, ο Γερμανικός στρατός εισέβαλλε στην Ελλάδα, και ο Ελληνικός λαός άρχισε να ζει κάτω από την Γερμανική Κατοχή.

Σύνθεση υπουργικού συμβουλίου
«Γενική Γραμματείας της Κυβέρνησης»΅http://www.ggk.gov.gr/?p=1020
 «Πρωθυπουργός» - («Πρόεδρος του υπουργικού συμβουλίου»): Αλέξανδρος Κορυζής

 «Υφυπουργός παρά τω Πρωθυπουργό» : Κοσμάς Μπουρμπούλης
 «Επί των Εξωτερικών υπουργός»: Αλέξανδρος Κορυζής
 «Επί των Εξωτερικών υφυπουργός» : Νικόλαος Μαυρουδής
 «Υφυπουργός Τύπου και Τουρισμού» (υπαγόμενος στο «Υπουργείο Εξωτερικών»): Θεολόγος Νικολούδης
 «Επί της Δικαιοσύνης υπουργός» : Άγις Ταμπακόπουλος
 «Επί των Εσωτερικών υπουργός»: Ιωάννης Δουρέντης
 «Επί των Εσωτερικών υφυπουργός» -  τομέας Αγορανομίας: Γεώργιος Ζαφειρόπουλος
 «Υφυπουργός Δημοσίας Ασφαλείας» (υπαγόμενος στο «Υπουργείο Εσωτερικών»)Κωνσταντίνος Μανιαδάκης
 «Επί των Συνεταιρισμών υφυπουργός» : Μπάμπης Αλιβιζάτος
 «Επί των Θρησκευμάτων και Εθνικής παιδείας υπουργός»: Αλέξανδρος Κορυζής
 «Επί των Θρησκευμάτων και της Εθνικής Παιδείας υφυπουργός»: Νικόλαος Σπέντζας
 «Επί των Οικονομικών υπουργός» : Ανδρέας Αποστολίδης 
 «Επί της Εθνικής Οικονομίας υπουργός» : Ιωάννης Αρβανίτης
 «Επί της Εθνικής Οικονομίας υφυπουργός» : Μενέλαος Κυριακόπουλος 
 «Επί των Δημοσίων Συγκοινωνιών υπουργός»: Άγγελος Οικονόμου
 «Επί των Δημοσίων Συγκοινωνιών υφυπουργός»: Σταύρος Πολυζωγόπουλος
 «Επί της Γεωργίας υπουργός»: Γεώργιος Κυριακός
 «Επί της Εθνικής Προνοίας» : Ηλίας Κριμπάς 
 «Επί των Σιδηροδρόμων και Αυτοκινήτων υπουργός» : Γεώργιος Νικολαΐδης (στρατιωτικός)
 «Επί της Εργασίας υφυπουργός»: Αριστείδης Δημητράτος
 «Επί των Στρατιωτικών υπουργός»: Αλέξανδρος Κορυζής 
 «Επί των Στρατιωτικών υφυπουργός»: Νικόλαος Παπαδήμας
 «Επί των Ναυτικών υπουργός»: Αλέξανδρος Κορυζής
 «Επί των Ναυτικών υφυπουργός» : Ιπποκράτης Παπαβασιλείου
 «Επί της Εμπορικής Ναυτιλίας υφυπουργός: Αμβρόσιος Τζίφος
 «Επί της Αεροπορίας υπουργός» : Αλέξανδρος Κορυζής
 «Επί της Αεροπορίας υφυπουργός»: Πέτρος Οικονομάκος

 «Υπουργός - Διοικητής Πρωτευούσης»: Κωνσταντίνος Κοτζιάς
 «Υπουργός - Γενικός Διοικητής Κρήτης» : Παναγιώτης Σφακιανάκης
 «Υπουργός - Γενικός Διοικητής Μακεδονίας» :  Γεώργιος Κυρίμης 
 Στις 17 Απριλίου 1941 το αξίωμα έπαψε να υφίσταται όταν η περιοχή ήταν πλέον υπό Γερμανική κατοχή
 «Υφυπουργός - Γενικός Διοικητής Θράκης» : Ευάγγελος Καλαντζής
 αντικαταστάθηκε στις 11 Μαρτίου 1941 από τον Κωνσταντίνο Κοτζιά
 από τις 17 Απριλίου 1941 το αξίωμα έπαψε να υφίσταται όταν η περιοχή ήταν πλέον υπό Γερμανική κατοχή

Παραπομπές

1941 01
Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Κατηγορία:1941
1941 01